zmluvA o dielo

uzatvorená podľa § 536 a nasl. zákona č. 513/1991 Zb. Obchodný zákonník v platnom znení

**Čl. 1 ZMLUVNÉ STRANY**

1.1. Objednávateľ: **Mesto Trnava**

Hlavná č. 1

917 71 Trnava

IČO: 00 313 114

DIČ: 202 1175 728

štatutárny zástupca: JUDr. Peter Bročka, LL.M., primátor

zást. pre veci zmluvné: JUDr. Peter Bročka, LL.M.

zást. pre veci technické: Ing. Miroslava Zrebná

Roman Stacho

bankové spojenie: VÚB Trnava

č. účtu: SK59 0200 0000 0000 2692 5212

telefón: 033/32 36 130

e-mail: [roman.stacho@trnava.sk](mailto:roman.stacho@trnava.sk)

(ďalej len „Objednávateľ“)

1.2. Zhotoviteľ:

IČO:

DIČ:

štatutárny zástupca:

zást. pre veci zmluvné:

zást. pre veci technické:

reg. číslo SKSI:

bankové spojenie:

č. účtu:

telefón:

e-mail:

(ďalej len „Zhotoviteľ“ a spolu s „Objednávateľom“ ďalej len „Zmluvné strany“)

**Čl. 2 Účel A PREDMET ZMLUVY**

1. Predmetom zmluvy je vyhotovenie diela „Nedeštruktívna diagnostika vozoviek na miestnych komunikáciách v meste Trnava – meranie stavu koľají v meste Trnava". Diagnostika bude spočívať v nedeštruktívnych meraniach a následnom vyhodnotení stavu s návrhom na rehabilitáciu.

Vykonanie vizuálnej kontroly a kontinuálnych nedeštruktívnych meraní a skúšok vozoviek na 244 uliciach v dĺžke: 107 km v meste Trnava pre potreby určenia hĺbky vyjazdených koľají a následné spracovanie údajov vyhotovenie údajov v hodnotiacom softvéri.

*Špecifikácia požiadaviek na vykonanie meraní:*

a) merané parametre

- vykonanie kontinuálnych meraní priečnej nerovnosti vozoviek na celú šírku jazdného pruhu metódou laserového snímania povrchu s kontinuálnym záberom laserového lúča na požadovanú šírku min. 10 m;

- nasnímanie a vytvorenie videozáznamu úsekov s rozlíšením obrazu minimálne 1280x960, minimálne 30 snímkov za sekundu a s georeferenčnými informáciami pre potreby presnej lokalizácie v systéme GPS (globálny pozičný systém);

b) rozsah meraní a skúšok

- kontinuálne nedeštruktívne merania a skúšky je potrebné vykonať v nasledovnom rozsahu: 244 ulíc v dĺžke 107 km v meste Trnava;

c) požiadavky na meranie

- stanovenie premenných parametrov (hĺbka vyjazdených koľají, záznam vyskytujúcich sa porúch, makrotextúry povrchu)

- jednoznačná identifikácia meraného miesta s určením začiatku a konca pomocou presných súradníc GPS (globálny pozičný systém) s grafickým zaznamenaním začiatku a konca merania;

**-** vykonanie skúšok kontinuálnym nedeštruktívnym zariadením - meracím vozidlom, ktoré nebude obmedzovať premávku a bezpečnosť dopravy;

**-** vykonanie meraní a skúšok jedným pojazdom za rovnakých podmienok merania;

**-** zabezpečiť potrebnú synchronizáciu údajov pri meraní všetkých parametrov vo vzťahu k meranému začiatku a koncu úsekov;

- všetky požadované parametre musia byť zaznamenané súčasne z jedného jazdného vozidla.

*Špecifikácia požiadaviek na spracovanie a odovzdanie nameraných údajov:*

Výstupné údaje z podrobného spracovania musia obsahovať:

- číselný a grafický výstup nameraných hodnôt hĺbky vyjazdených koľají,

- grafické zobrazenie hĺbky vyjazdených koľají na mape odrazivosti povrchu meranej vozovky,

- vysvetlenie k jednotlivým položkám výstupov,

- plošné, grafické zobrazenie hodnoty vyjazdenej hĺbky koľaje,

-spracovaný videozáznam s výsledkami meraných parametrov v jednom grafickom rozhraní (video záznam z meranej ulice, hĺbka koľaje, max. hĺbka koľaje, plošné, grafické zobrazenie koľaje na mape odrazivosti povrchu vozovky, zobrazenie polohy výsledkov na mape) s lokalizáciou meranej ulice na mape,

- výsledky maximálnej hĺbky koľají budú dodané v dátovom formáte dgn alebo shp pre interpretáciu v GIS systéme mesta Trnava,

**Namerané údaje je potrebné vyhodnotiť v zmysle platných technických predpisov.**

1. Zhotoviteľ ako víťazný uchádzač vo verejnom obstarávaní predmetnej zákazky v zmysle zákona č. 343/2015 Z. z. o verejnom obstarávaní v platnom znení, sa zaväzuje zhotoviť pre Objednávateľa dielo podľa podmienok dohodnutých v tejto zmluve, a riadne a včas zhotovené dielo odovzdať.
2. Objednávateľ sa zaväzuje zhotovené dielo prevziať v súlade s touto zmluvou a zaplatiť za dielo dohodnutú cenu podľa platobných podmienok dohodnutých v tejto zmluve v zmysle cenovej ponuky Zhotoviteľa ako víťazného uchádzača, ktorá tvorí neoddeliteľnú prílohu tejto zmluvy.
3. Zhotoviteľ sa zaväzuje splniť technické a kvalitatívne požiadavky predmetu zmluvy v súlade s príslušnými právnymi predpismi a technickými normami, vo vlastnom mene, na svoje náklady a vlastnú zodpovednosť, v súlade s podmienkami stanovenými verejným obstarávaním, svojou predloženou ponukou a s vybavením, ktoré si na tento účel zabezpečí.

**Čl. 3 čas plnenia a sPÔSOB odovzdania predmetu zmluvy**

1. Zhotoviteľ sa zaväzuje a zodpovedá za to, že vykoná dielo v kvalite a podľa podmienok dohodnutých v tejto zmluve, v termíne do 31. septembra 2019.
2. Zhotoviteľ je povinný písomne oznámiť Objednávateľovi existenciu dôvodov, ktoré bránia alebo sťažujú vykonanie diela, ktorého následkom bude omeškanie s vykonaním diela.
3. Zhotoviteľ diela podľa tejto zmluvy je povinný pri plnení predmetu zmluvy postupovať s odbornou starostlivosťou, dodržiavať všeobecne záväzné predpisy, technické normy STN, EN a povinnosti vyplývajúce z tejto zmluvy. Ďalej sa bude riadiť záväznými podkladmi Objednávateľa.
4. Objednávateľ sa zaväzuje, že počas zhotovovania diela poskytne Zhotoviteľovi v nevyhnutnom rozsahu potrebnú súčinnosť, spočívajúcu v oprávnených požiadavkách, napr. najmä pri odovzdávaní doplňujúcich údajov, spresnení podkladov, ktorých potreba vznikne v priebehu plnenia tejto zmluvy o dielo. Nedodržanie tejto potrebnej súčinnosti zo strany Objednávateľa, ktoré preukázateľne spôsobí zdržanie zhotovovania diela, oprávňuje Zhotoviteľa k podaniu návrhu úpravy termínu plnenia predmetu zmluvy. Zmena termínu sa zrealizuje písomným dodatkom.

**Čl. 4 cena predmetu zmluvy**

1. Cena za predmet zmluvy t. j. cena za celý predmet zákazky je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov je konečná a predstavuje sumu:

**Celková zmluvná cena: ...................... eur** s DPH, slovom .................................eur.

**Čl. 5 platobné podmienky**

1. Úhrada za dielo bude zrealizovaná na základe faktúry vyhotovenej Zhotoviteľom spolu s dokladom o prevzatí a odovzdaní vykonaného diela v zmysle čl. 3 ods. 1 tejto zmluvy. Splatnosť faktúry je 30 dní od jej doručenia objednávateľovi. Fakturovaná čiastka bude uhradená Objednávateľom bezhotovostným prevodom na účet Zhotoviteľa. Objednávateľ neposkytuje finančný preddavok Zhotoviteľovi.
2. Faktúra musí obsahovať povinné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov: označenie faktúry a jej číslo, názov a sídlo zmluvných strán, IČO, DIČ, IČ DPH, číslo zmluvy, opis vykonaného diela a deň odovzdania diela, deň vystavenia a odoslania faktúry, deň splatnosti faktúry, označenie bankového spojenia Zhotoviteľa a číslo účtu, množstvo a cenu tovaru, fakturovanú čiastku, pečiatku a podpis oprávnenej osoby.
3. Objednávateľ je oprávnený faktúru do dátumu jej splatnosti vrátiť zhotoviteľovi v prípade, že neobsahuje všetky vyššie uvedené náležitosti daňového dokladu za účelom jej doplnenia alebo opravy. V takom prípade nová lehota začne plynúť doručením opravenej faktúry objednávateľovi. Ak v stanovenej lehote splatnosti objednávateľ faktúru nevráti, považuje sa faktúra za vystavenú bez chýb.

**čl. 6 PORUŠENIE ZMLUVNÝCH POVINNOSTÍ A JEHO nÁSLEDKY**

1. V prípade omeškania Zhotoviteľa s vykonaním objednaného diela je Objednávateľ oprávnený účtovať Zhotoviteľovi zmluvnú pokutu vo výške 0,05% z ceny nevykonaného diela za každý začatý deň omeškania. V prípade omeškania Objednávateľa so zaplatením ceny je Zhotoviteľ oprávnený účtovať objednávateľovi úrok z omeškania vo výške 0,05% z fakturovanej ceny za každý začatý deň omeškania.
2. V prípade, ak Zhotoviteľ pred ukončením zmluvného záväzku v plnom rozsahu podľa tejto zmluvy odstúpi od zmluvy z akýchkoľvek dôvodov na jeho strane, zaväzuje sa pre tento prípad zaplatiť Objednávateľovi zmluvnú pokutu vo výške, ktorá sa rovná cene za dielo uvedenej v ČL. 4 ods. 1. Týmto ustanovením nie je dotknutý nárok Objednávateľa voči Zhotoviteľovi na náhradu takto spôsobenej škody.
3. Zmluvná pokuta je splatná najneskôr 30 (tridsiatym) dňom odo dňa kedy došlo ku vzniku nároku na uplatnenie jej nároku.

Zmluvné strany sa dohodli, že v zmysle § 344 Obchodného zákonníka pokladajú za podstatné porušenie zmluvy a dôvod na odstúpenie od zmluvy:

1. nedodržanie ceny diela zmluvy,
2. nedodržanie lehôt na vykonania diela podľa tejto zmluvy.

V ostatnom sa má za to, že porušenie zmluvy nie je podstatné.

4. Zmluvné strany sú oprávnené od zmluvy odstúpiť, ak jedna zo zmluvných strán opakovane porušuje ustanovenia tejto zmluvy.

1. V prípade, že nastali skutočnosti zakladajúce právo od zmluvy odstúpiť v zmysle porušenia vyššie uvedených zmluvných alebo iných zákonných povinností jednou zo zmluvných strán, druhá zmluvná strana je povinná túto skutočnosť písomne oznámiť zmluvnej strane, ktorá povinnosť porušila a dať jej päťdňovú lehotu na odstránenie tohto stavu.
2. Pokiaľ k odstráneniu stavu porušenia vyššie uvedených zmluvných alebo iných zákonných povinností v uvedenej lehote nedôjde, je zmluvná strana oprávnená odstúpiť od zmluvy s tým, že toto odstúpenie je účinné dňom doručenia druhej zmluvnej strane doručené.
3. Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.
4. K predmetu zmluvy v zmysle Autorského zákona vytvoreného Zhotoviteľom podľa tejto zmluvy udeľuje Zhotoviteľ Objednávateľovi výhradnú bezodplatnú licenciu na každé doposiaľ i v budúcnosti známe použitie diela podľa tejto zmluvy v rozsahu podľa § 19 ods. 4 zákona č. 185/2015 Z. z. Autorského zákona, a to v neobmedzenom územnom rozsahu. Zhotoviteľ udeľuje túto licenciu Objednávateľovi na dobu neurčitú v súlade s trvaním majetkových práv podľa § 32 Autorského zákona.

**čl. 8 ZODPOVEDNOSŤ ZA VADY, ZÁRUKA ZA KVALITU**

1. Zhotoviteľ zodpovedá za to, že dielo bude zhotovené v súlade s ustanoveniami tejto zmluvy, v požadovanej kvalite a v dohodnutom termíne. Zhotoviteľ zodpovedá za všetky škody, ktoré vzniknú Objednávateľovi pri realizácii tohto diela v rozsahu a v kvalite podľa predmetu tejto zmluvy, a to za vady diela, ktoré sa pri realizácii diela prejavili ako technicky nemožné. Na základe uvedeného uhradí Zhotoviteľ všetky škody, ktoré vzniknú Objednávateľovi.
2. Zhotoviteľ zodpovedá za to, že predmet tejto zmluvy bude zhotovený a odovzdaný Objednávateľovi podľa ustanovení tejto zmluvy a bez vád, zároveň sa zaväzuje uhradiť Objednávateľovi všetky škody, ktoré mu vzniknú porušením tejto povinnosti vyplývajúcich mu z tejto zmluvy.
3. Zhotoviteľ sa zaväzuje prípadné vady diela odstrániť bez zbytočného odkladu, najneskôr však do 5 pracovných dní od prevzatia oprávnenej písomnej reklamácie Objednávateľa.

**čl. 9 VZÁJOMNÁ SÚČINNOSŤ ZMLUvnÝCH STRÁN**

1. Objednávateľ odovzdá podrobný zoznam jednotlivých ulíc a ich úsekov s dĺžkou zamerania požadovaných pre nedeštruktívne skúšky najneskôr do 7 pracovných dní od nadobudnutia účinnosti zmluvy. Zhotoviteľ je povinný použiť podklady predložené Objednávateľom len za účelom spracovania predmetu zmluvy, t.j. nie je možné tieto použiť na iné účely. V opačnom prípade si Objednávateľ vyhradzuje právo uplatniť nárok na náhradu škody spôsobenej Zhotoviteľom.

2. V prípade, že sa v priebehu meraní a skúšok vyskytne potreba ďalších podkladov alebo spolupráce, Objednávateľ sa zaväzuje, že poskytne v rámci svojich kompetencií Zhotoviteľovi primerané spolupôsobenie na základe písomnej výzvy Zhotoviteľa tak, aby mohol Zhotoviteľ dodržať termín plnenia podľa ČL. 3 bod 1. tejto zmluvy.

**Čl. 10 OSTATNÉ USTANOVENIA**

1. Zmeny zmluvy musia byť realizované v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých predpisov v platnom znení.

2. V prípade, že prekážky v plnení predmetu zmluvy vzniknú na základe podnetu tretích osôb (napr. orgány štátnej správy, správcovia sietí, petície, požiadavky skupín občanov), alebo nastanú udalosti znemožňujúce riadne plnenie (napr. počasie, štrajk), ktoré je Objednávateľ povinný rešpektovať, čas plnenia bude adekvátne upravený dodatkom k zmluve.

3. Žiadna zo Zmluvných strán nie je oprávnená bez písomného súhlasu druhej strany previesť svoje práva a záväzky podľa tejto zmluvy na inú osobu.

4. Právne vzťahy výslovne neupravené touto zmluvou sa riadia ustanoveniami Obchodného zákonníka.

**Čl. 11 ZÁVEREČNÉ USTANOVENIA**

1. Táto zmluva nadobúda platnosť dňom podpísania Zmluvnými stranami a týmto dňom sú Zmluvné strany viazané prejavmi vôle. Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

2. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch Zmluvných strán.

3. Neoddeliteľnou súčasťou tejto zmluvy je Cenová ponuka Zhotoviteľa ako úspešného uchádzača.

4. Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom ju vlastnoručne podpísali.

5. Táto zmluva je vyhotovená v šiestich rovnopisoch, z ktorých po podpísaní Objednávateľ obdrží štyri vyhotovenia a Zhotoviteľ dve vyhotovenia.

6. Zmluva bola zverejnená dňa.................................

V Trnave, dňa .................. V ...................., dňa .....................

Za Objednávateľa: Za Zhotoviteľa:

................................................... .................................................

JUDr. Peter Bročka, LL.M.

primátor mesta Trnava